Ringkonnakomisjon: 1) teeb kindlaks, milline on sigivõimetuks tegemisele või raseduse katkestamisele kuuluva isiku tervislik seisukord ja kas tema oma tevisliku seisukorra poolest kuulub isikute hulka, kelle sigivõimetuks tegemine või raseduse katkestamine § 1 põhjal on vajalik ja võimalik; 2) kuulab üle tunnistajaid ja asjatundjaid kas asjaosalise nõudmisel või omal algatusel ja kogub muid asja otsustamiseks vajalisi andmeid; tunnistajate ülekuulamist ja andmete kogumist võib komisjon ülesandeks teha ka ühele oma liikmeist ja toimetada seda politsei kaudu; 3) võtab seisukoha sigivõimetuks tegemise või raseduse katkestamise vajalikkuse küsimuses, arvestades isiku tervisrikke iseloomu ja pärilikkust; 4) tarbe korral paigutab isiku raviasutisse uurimise otstarbel ja 5) esitab selgunud asjaolud põhistatud arvamusena Tervishoiu ja Hoolekande Talituse direktorile sigivõimetuks tegemise või raseduse katkestamise loa andmiseks või selle loa andmisest keeldumiseks.